**Ασκήσεις στην Υγιεινή κεφάλαιο 2ο – Διαίρεση της Υγιεινής**

***Διδάσκουσα. Κωνσταντίνα-Κανέλλα Σταθοπούλου ΠΕ.87.09 Βρεφονηπιοκομίας – ΠΕ.23 Ψυχολόγος – MSc (Επιστήμες της Αγωγής - Διαταραχές Προφορικού και Γραπτού Λόγου ΕΑΠ-Πανεπιστημίου Θεσσαλίας) Τα πνευματικά δικαιώματα προστατεύονται με το νόμο* ΝΟΜΟΣ ΥΠ'ΑΡΙΘ.2121 ΦΕΚ Α΄25/3.3.1993.**

**ΘΕΜΑ Α**

**Να χαρακτηρίσετε τις προτάσεις που ακολουθούν με Σ, αν είναι σωστές και Λ, αν είναι Λάθος.**

1. **Η υγιεινή καλύπτει όλες τις δραστηριότητες του ανθρώπου από τη στιγμή της γέννησής του μέχρι και το θάνατό του………**
2. **Η διαίρεση της υγιεινής σε κλάδους ήταν αναγκαία, επειδή έχει μεγάλο εύρος δράσης………….**
3. **Η υγιεινή καλύπτει όλες τις δραστηριότητες του ανθρώπου, από τη στιγμή της γονιμοποίησής του μέχρι και το θάνατό του………..**
4. **Οι σπουδαιότεροι κλάδοι είναι η Ατομική, η Δημόσια και η Κοινωνική Υγιεινή…………**
5. **Υπό την ευρύτερη έννοια της Ατομικής Υγιεινής εννοούμε το σύνολο των μέσων και πρακτικών που χρησιμοποιεί κάθε άτομο προαιρετικά για την πρόληψη, διατήρηση και προαγωγή της υγείας του……..**
6. **Υπάρχουν νοσήματα που καλούνται ατομικά νοσήματα (φυματίωση, ψυχικά νοσήματα, τοξικομανία, αλκοολισμός, κάπνισμα κ.λ.π), γιατί στην εμφάνισή τους και μετάδοσή τους συμβάλλουν οι δυσμενείς οικονομικοί και κοινωνικοί παράγοντες………**
7. **Υπάρχουν νοσήματα που καλούνται κοινωνικά νοσήματα (φυματίωση, ψυχικά νοσήματα, τοξικομανία, αλκοολισμός, κάπνισμα κ.λ.π), γιατί στην εμφάνισή τους και μετάδοσή τους συμβάλλουν οι δυσμενείς οικονομικοί και κοινωνικοί παράγοντες………**
8. **Η Δημόσια Υγιεινή επιτυγχάνεται με την εξυγίανση του περιβάλλοντος, τον έλεγχο των λοιμωδών νοσημάτων, την αγωγή υγείας ομάδων πληθυσμού, την οργάνωση των υγειονομικών και νοσηλευτικών υπηρεσιών………**
9. **Η κοινωνική Υγιεινή διαμορφώνεται μετά τον Α΄ Παγκόσμιο Πόλεμο……….**
10. **Ψυχική Υγεια είναι σύμφωνα με τον Π.Ο.Υ η κατάσταση της συναισθηματικής ευεξίας, όπου το άτομο μπορεί να ζει και να εργάζεται με άνεση μέσα στην κοινότητα και να ικανοποιείται από τα προσωπικά του επιτεύγματα………**
11. **Ψυχική Υγιεινή είναι ο κλάδος της Δημόσιας Υγιεινής που εξετάζει τους παράγοντες εκείνους, οι οποίοι επιδρούν στην ψυχική υγεία του ανθρώπου με σκοπό την πρόληψη, διατήρηση και προαγωγή της ψυχικής υγείας………….**
12. **Η πρωτοβάθμια πρόληψη είναι η κυριότερη μορφή πρόληψης των ψυχικών διαταραχών και καλύπτει όλες τις φάσεις της ζωής του ανθρώπου……..**
13. **Η πρωτοβάθμια πρόληψη δεν ασχολείται με άτομα της τρίτης ηλικίας που ζουν μόνα………..**
14. **Η πρωτοβάθμια πρόληψη ασχολείται με άτομα και οικογένειες υψηλού κινδύνου, όπως έγκυες με προηγούμενη νόσηση και ανήλικες έγκυες………..**
15. **Για να μπορέσει η υγιεινή να πετύχει το σκοπό της χρειάζεται την ενεργητική συμμετοχή του ατόμου, ώστε να είναι ικανό να αποφασίζει με υπευθυνότητα, έχοντας γνώση και συνείδηση των στόχων που έχει για την υγεία του……….**

**ΘΕΜΑ Β΄**

**Να κάνετε τη σωστή αντιστοίχηση της στήλης Α με τη στήλη Β, ώστε να είναι σωστές οι προτάσεις**

**Β1**

|  |  |
| --- | --- |
| **ΣΤΗΛΗ Α** | **ΣΤΗΛΗ Β** |
| 1. **Ατομική Υγιεινή** | **Α) Το σύνολο των μέτρων που εφαρμόζονται από το κράτος με σκοπό την πρόληψη, διατήρηση και προαγωγή της υγείας του πληθυσμού** |
|  | **Β) Είναι ο κλάδος της Υγιεινής, ο οποίος ασχολείται με τους κοινωνικούς και οικονομικούς παράγοντες που επιδρούν, βλαπτικά στην υγεία του πληθυσμού, με σκοπό την εξουδετέρωσή τους και την ενίσχυση των ευεργετικών παραγόντων.** |
| **2) Δημόσια Υγιεινή** | **Γ) Είναι ο κλάδος της υγιεινής που ασχολείται με τους παράγοντες που επιδρούν στην υγεία του ατόμου και διατυπώνει αρχές για να εφαρμοστούν από το άτομο, ώστε να υπάρξει πρόληψη, διατήρηση και προαγωγή της υγείας του.** |
| **3 ) Κοινωνική Υγιεινή** |  |
|  |  |